《赋得长笛吐清气诗》
南北朝·周弘让

商声传后出，龙吟郁前吐。情断山阳舍，气咽平阳坞。

胡骑争北归，偏知别乡苦。羁旅情易伤，零泪如交雨。

作者简介：南朝陈汝南安成人。周弘正弟。始仕不得志，隐于句容之茅山，累征不至。晚仕侯景，为中书侍郎。梁元帝承圣初，为国子祭酒。陈文帝天嘉初，以白衣领太常卿，官至光禄大夫。性简素，博学多通。有《续高士传》及文集，皆佚。